Kl. 1.45 natten til torsdag smed ukendte gerningsmænd molotovcocktails mod flere forretninger i Plantecenteret og et pizzaria udbrændte totalt. Ifølge gademedarbejder Nuuradiin Hussein fra Aalborg Kommune er branden ikke en del af de lokale uroligheder. - Der er flere ting, der gør at jeg overhovedet ikke mistænker vores unge. Det er sket sent om natten, skaderne er omfangsrige og så er det gået ud over et pizzaria, som er ejet af nogle af de unges bedste venner, siger Nuuradiin Hussein. Bydelen har været ramt flere påsatte brande. Så sent som i sidste uge blev der sat ild på biler - her blev der også brugt molovtovcocktails. Gårsdagens butiksbrand er den femte påsatte brand indenfor et år. - Det er jo trist, for der er helt sikkert mange der tænker, at det er de unge fra Aalborg Øst, der står bag. Og det tror jeg ikke på det er, siger gademedarbejderen.

Opsummering:
Det er ikke lokale unge, der står bag gårsdagens brand i et butikscenter i Aalborg. Det mener en gademedarbejder fra Aalborg Kommune.